वर्तमान समय में सोशल मीडिया ने युवाओं की जिंदगी को बदल कर रख दिया है। हर समय युवा वर्ग अपने मोबाइल से चिपका मिलता है। इसका युवाओं पर सकारात्मक के बजाय नकारात्मक प्रभाव ज्यादा देखने को मिल रहा है। यहां तक कि अपराध की दुनिया कदम रख चुके युवा भी सोशल मीडिया का सहारा ले रहे हैं। कुछ लोग किसी वीडियो या फोटो को तोड़-मरोड़ कर सोशल मीडिया पर डाल देते हैं, जो कई बार हिंसा और भावनाओं को भड़काने का काम करता है। इस माध्यम का नकारात्मक इस्तेमाल समाज, देश और यहां तक कि अपने जीवन के लिए भी अभिशाप बन जाता है।